section_heading: Metlobojski teren
paragraph_text: Metlobojski teren mjesto je održavanja metlobojskih utakmica i treninga. Na terenu se sa svake strane nalaze po tri zlatne vratnice. Okružuju ga tribine, a uz teren se nalaze i svlačionice za metlobojske ekipe i uredi kapetana. Najčešći je sudac na metlobojskim utakmicama Madame Hooch, profesorica letenja, ali jednu je utakmicu na Harryjevoj prvoj godini sudio Severus Snape, da bi zaštitio Harryja od daljnjih kletvi profesora Quirrella. U četvrtoj knjizi iz serije teren je poslužio kao mjesto održavanja trećeg zadatka na Tromagijskom turniru.